b'\n_START_ARTICLE_\nSymbolinen analyysi\n_START_PARAGRAPH_\nSymbolinen analyysi on metateoria, kuinka k\xc3\xa4ytt\xc3\xa4\xc3\xa4 tulkintoja symbolien v\xc3\xa4listen suhteiden ymm\xc3\xa4rt\xc3\xa4miss\xc3\xa4. Symbolista analyysia voidaan tehd\xc3\xa4 tietokoneella automaattisten ty\xc3\xb6kalujen avulla tai sit\xc3\xa4 voi tehd\xc3\xa4 ihminen.\n_START_SECTION_\nSymbolisen k\xc3\xa4sittelyn historiaa\n_START_PARAGRAPH_\nPohjan symboliselle k\xc3\xa4sittelylle loi 1930-luvulla Alonzo Church, jonka ansiosta syntyiv\xc3\xa4t my\xc3\xb6s k\xc3\xa4sitteet laskettavuus ja lambda-kalkyyli sek\xc3\xa4 olennainen osa tietokoneen peruskonstruktiota . L\xc3\xa4hdekoodin symbolinen k\xc3\xa4sittely tuli eri muodoissaan muotiin 1970-luvulla, jolloin tutkittiin symbolista suorittamista, symbolista evaluointia ja symbolista analyysia. Menetelm\xc3\xa4t olivat poissa muodista 20-30 vuotta, kunnes vuoden 2000 j\xc3\xa4lkeen uudestaan on pyritty tutkimaan ohjelmien suorittamista ajamatta niit\xc3\xa4 lopullisessa muodossaan. Churchin merkitt\xc3\xa4v\xc3\xa4st\xc3\xa4 ty\xc3\xb6st\xc3\xa4 huolimatta viime aikoihin asti on ollut ep\xc3\xa4selv\xc3\xa4\xc3\xa4, mit\xc3\xa4 symbolinen k\xc3\xa4sittely ja analyysi itse asiassa ovat ja miten ne liittyv\xc3\xa4t ihmiseen tiedon tulkitsijana. Vasta vuonna 2008 pystyttiin ensimm\xc3\xa4isen kerran linjaamaan ihmisen suorittama ja tarvitsema symbolinen tieto ja tietokoneen antama tuki. Alla kuvataan t\xc3\xa4m\xc3\xa4 periaate.\n_START_SECTION_\nKielten ymm\xc3\xa4rt\xc3\xa4minen symbolien kautta\n_START_PARAGRAPH_\nKaikkien kielten perusyksikk\xc3\xb6n\xc3\xa4 on symboli. Kaikki formaalit esitykset, my\xc3\xb6s ohjelmistojen kuvaamisessa yleisesti k\xc3\xa4ytetyt UML-kaaviot, koostuvat symboleista. Symbolit kuvaavat ohjekteja tai ilmi\xc3\xb6it\xc3\xa4. Objektien ymm\xc3\xa4rt\xc3\xa4minen tapahtuu alimmalla tasolla tekem\xc3\xa4ll\xc3\xa4 symbolien ja objektien v\xc3\xa4lisi\xc3\xa4 tulkintoja. Symboli on Charles Peircen k\xc3\xa4sitteist\xc3\xb6ss\xc3\xa4 erikoistapaus termist\xc3\xa4 merkki._NEWLINE_Analyysin m\xc3\xa4\xc3\xa4ritelm\xc3\xa4n mukaan symbolinen analyysi on prosessi, jolla monimutkaisia rakenteita voidaan ymm\xc3\xa4rt\xc3\xa4misen helpottamiseksi pilkkoa pienempiin osiin. Pilkkomisen lis\xc3\xa4ksi yleens\xc3\xa4 on tarkasteltavista symboleista tarpeen luoda horisontaalisia selityksi\xc3\xa4 (selitys) ja hierarkkisia k\xc3\xa4sitteit\xc3\xa4 (k\xc3\xa4site). Peircen mukaan selitys saadaan aikaan p\xc3\xa4\xc3\xa4ttelyll\xc3\xa4. N\xc3\xa4in tapahtuva (argumentointi) voi olla logiikasta riippuen deduktiivista (Deduktiivinen p\xc3\xa4\xc3\xa4ttely), induktiivista (Induktiivinen p\xc3\xa4\xc3\xa4ttely) tai abduktiivista (Abduktiivinen p\xc3\xa4\xc3\xa4ttely).'